Rila

**Rila** (bulgarsk Рила) er en fjellkjede sørvest i Bulgaria, I fjellkjeden ligger det høyeste fjellet i Bulgaria og på Balkan, Musala, med 2&nbsp;925 meter. Massivet er også det sjette høyeste i Europa (om man bare tar den høyeste toppen i hver fjellkjede), etter Kaukasus, Alpene, Sierra Nevada, Pyreneene og Etna. Rila nasjonalpark dekker mesteparten av fjellområdet. 

Navnet *Rila* kommer visstnok fra trakisk og man tror det betyr «fjell med mye vann», siden Rila har rundt 200 fjellvann. Noen av de lengste og dypeste elvene på Balkan har sitt utspring fra Rila, inkludert Maritsa, Iskăr og Mesta.

Kulturelt er Rila kjent for Rila kloster, det største og viktigste klosteret i Bulgaria, som ble opprettet på 900-tallet av St. John fra Rila

## Geologi

Rila er et kuppelformet horstfjell, og en del av de eldste landområdene på Balkan. Det oppstod fra granitt- og gneis-bergarter og krystallskifer under paleozoikum (250&nbsp;000&nbsp;000 år siden), men de alpine utformingene oppstod under den siste istiden for 10-12&nbsp;000 år siden. Isbreene på denne tiden dannet dype dalgryter, pyramideformede fjell, tinder, forskjellige daler, morener og andre landskap som er typisk for isbreer. 

## Grenser og klima
Rila dekker et areal på 2&nbsp;400 km². Fjellet stiger opp over de omkringliggende fjelldalene der Borovets (1&nbsp;305 meter) knytter sammen Musalaryggen med Sjiptsjan, og Sjumnitsa med fjellet Ihtiman Sredna Gora ved fjellovergangen Trajanovi vrata. Jundola (1&nbsp;375 m) og Abraham (1&nbsp;295 m) knytter Rila til Rodopifjellene i øst, mens Predel (1&nbsp;140 m) er fjellovergangen mellom Rila og Pirin, og Klisura (1&nbsp;025 m) mellom Rila og Verila. 

Klimaet er typisk for høye fjellområder. Musala får over 2&nbsp;000 millimeter i året, der 80 % kommer som snø. Den laveste middeltemperaturen som noen gang er målt på Musala i februar er -11,6 °C og den laveste temperaturen er -31,2 °C. Middeltemperaturen i august er 5,4 °C, og det varmeste som er målt er 18,7 °C.

## Inndeling

Rila er inndelt i flere geografiske deler 
* **Øst-Rila** eller **Musalaryggen** er det høyeste og største området. Den høyeste toppen, i tillegg til 12 av de 18 toppene her, er over 2&nbsp;700 meter, blant annet Musala, Jastrebts, Iretsjek og Deno Mantsjo. Musalasjøene ligger i denne delen av Rila i tillegg til Ledeno ezero, den høyestliggende innsjøen på Balkan med en høyde på 2&nbsp;709 meter. Andre vann i Øst-Rila er blant andre Maritsa- og Ropalitsasjøene. Utfartsstedet Borovets ligger også i denne delen av fjellet. 
* **Sentral-Rila** eller **Skakavetsryggen** utgjør den minste delen av fjellkjeden (omtrent 10 %) og er mest kjent for vannene i området,  Fiskesjøene, Dzjendem- og Klostersjøene. Den største innsjøen dannet av isbreer på Balkan ligger her, Smradlivo ezero med et areal på 21,2 km². Av fjelltopper finner man Kanarata, Tsjerna poljana, Malak Skakavets og Goljam Skakavets. Ryggen *Skakavtsi* (fjelltoppene Goljam Skakavets og Malak Skakavets, Ptsjelina og Sveti Duh) er isolert mellom elvene Levi og Beli. Andre rygger i området er Marinkovitsa og Vodniya tsjal, som strekker seg mot skogreservatet Kobilino branisjte.
* **Nordvest-Rila** utgjør 25 % av det totale arealet til Rila. Den høyeste toppen er Maljovitsa med 2&nbsp;730 m. De syv Rilasjøene er et viktig landemerke i denne delen, i tillegg til mange fjerntliggende fjelltopper og små vann. 
* **Sørvest-Rila** eller **Kapatnikryggen** utgjør 30 % av Rila og har det eldste reservatet i Bulgaria. Bortsett fra en liten del lengst nord har ikke Sørvest-Rila alpine former, slik som de andre delene har.

## Fjelltopper i Rila
* Musala — 2&nbsp;925 m
* Malka Musala — 2&nbsp;902 m
* Ovtsjarets — 2&nbsp;768 m
* Goljam Kupen — 2&nbsp;731 m
* Maljovitsa — 2&nbsp;729 m
* Popova kapa — 2&nbsp;704 m
* Malka Maljovitsa — 2&nbsp;698 m
* Lopusjki vrah — 2&nbsp;698 m
* Lovnitsa — 2&nbsp;695 m
* Kanarata — 2&nbsp;691 m
* Orlovets — 2&nbsp;685 m
* Pastri slap (Aladzja slap) – 2&nbsp;684 m
* Zlija zab — 2&nbsp;678 m
* Eleni vrah — 2&nbsp;654 m
* Ravni vrah (Ravni tsjal) — 2&nbsp;637 m
* Belmeken (Kolarov) — 2&nbsp;627 m
* Kamilata — 2&nbsp;621 m
* Goljam Metsji vrah — 2&nbsp;618 m
* Dvuglav — 2&nbsp;605 m
* Goljam Mermer (Mramorets) — 2&nbsp;598 m
* Dodov (Drusjlevisjki) vrah — 2&nbsp;597 m
* Kozi vrah — 2&nbsp;587 m
* Iglata — 2&nbsp;575 m
* Goljam Metsjit — 2&nbsp;568 m
* Usjite — 2&nbsp;560 m
* Ptitsji vrah (Asjiklar) — 2&nbsp;536 m
* Malak Metsjit — 2&nbsp;535 m
* Jantsjov vrah — 2&nbsp;481 m
* Malak Metsji vrah — 2&nbsp;474 m
* Strazjnik (Kurdzjilak) — 2&nbsp;469 m
* Budatsjki kamak — 2&nbsp;447 m
* Kukov vrah — 2&nbsp;411 m
* Tsarev vrah — 2&nbsp;376 m
* Damga (Ivan Vazov) — 2&nbsp;342 m
* Markov kamak (Gorna Kadiitsa) — 2&nbsp;342 m
* Malka Popova kapa — 2&nbsp;180 m
* Tresjtenik — 2&nbsp;020 m
* Angelov vrah
* Malak Lopusjki vrah
* Malak Mermer

## Eksterne lenker
* 
* Rila nasjonalpark
* Nettside om Nordvest-Rila
* Bilete frå Rila